laion/Wikipedia-Exotic huggingface dataset:
ברוך כהן

ברוך כהן (17 בינואר 1936 – 26 בינואר 1973) היה מנהל המבצעים של המוסד למודיעין ולתפקידים מיוחדים באירופה, נורה ונהרג בבית קפה במדריד על ידי איש קשר מארגון ספטמבר השחור. המוסד ערך מבצע תגובה לאיתור והרג מתנקשי ברוך כהן במסגרת מבצע זעם האל, ולפחות שלושה פלסטינים שהיו מעורבים בתכנון ובביצוע הריגתו של כהן חוסלו. ברוך כהן נולד בשנת 1936 לוויקטוריה וחיים כהן, בן שני במשפחה של שישה בנים. אחיו הבכור הוא מאיר כהן-אבידב. אחיו יהודה-יעקב כהן נהרג במלחמת השחרור. למד בבית ספר היסודי "אליאנס" ובבית הספר הריאלי בחיפה. נמנה עם שבט הצופים "משוטטי כרמל". לאחר שלוש שנות לימוד בתיכון והצטרף לחבריו בתנועת הנוער שהיו בהכשרה בעין חרוד, השלים לימודיו בבית הספר בבית השיטה ועד גיוסו שהה בתל קציר. שירת בנח"ל, שם הכיר את נורית, שאותה נשא לאישה בשנת 1956, והזוג עבר לקיבוץ רעים. נולדו להם שלושה בנים ובת. ב-1959 הצטרף כהן לשב"כ, שם שימש כרכז מיעוטים אזורי בכיר וכחוקר במרחב צפון. בשנת 1963 פרש מהשב"כ, ועבד בהסוכנות היהודית כמנהל חבל הגליל וכמרכז גוש חבל צפון. בשנת 1964 חזר לשב"כ ושימש כרכז מיעוטים במרכז הארץ ובמרחב דרום. ב-1970 הושאל ל"מוסד" ויצא עם משפחתו לבריסל, שם שירת בתפקיד שטח. ב-26 בינואר 1973, בשעה 10:30, נפגש ברחוב במדריד עם איש קשר מארגון ספטמבר השחור, וזה ירה בו, באקדח מצויד במשתיק קול. מהירי נפצע גם אזרח ספרדי. כהן נלקח לבית חולים, ושם נפטר לאחר זמן קצר. לפני מותו מסר כהן ששם המתנקש הוא חאמד מאג'ר אל אמאד. ארגון ספטמבר השחור הודיע לאחר הרצח שאנשיו קצין מודיעין ישראלי בשם אורי מולו. בידיעות שפורסמו בעיתונות בישראל מיד לאחר הרצח נקרא כהן בשם משה חנן ישי - השם שהופיע בדרכונו, ורק כעבור ימים אחדים פורסם שמו האמיתי וישראל אישרה שנמנה עם כוחות הביטחון. ב-31 בינואר ברוך כהן הובא לקבורה בבית הקברות הצבאי בחיפה. סיפורו של כהן הונצח בסרט "לגעת בסוף", שהפיקו תלמידי מגמת תקשורת וקולנוע של בית הספר הריאלי.. ברוך (אשר) כהן ז"ל, באתר המרכז למורשת המודיעין שחר חי, 'הילדים חשבו שברוך סוכן מכונות'. אלמנות השב"כ, באתר ynet, 24 באפריל 2012 "The truth about the Mossad". the Guardian (באנגלית). 2010-02-19. נבדק ב-2021-06-27. אורי דן, "אין סיכוי ששלטונות ספרד ינקטו צעדים גלויים נגד המעורבים ברצח הישראלי משה חנן ישי, מעריב, 29 בינואר 1973, המשך אורי דן, נעצר הפלסטיני שרצח את חנן ישי במדריד, מעריב, 28 בינואר 1973, המשך שמשון עופר, משרד ראש־הממשלה: ברוך כהן נפל במילוי תפקידו, דבר, 31 בינואר 1973, המשך דוד זוהר, "רק מעטים יודעים על פועלו הרב של ברוך למען האומה", מעריב, 1 בפברואר 1973; ברוך כהן הובא לקבורה בחיפה בטקס צבאי מלא, דבר, 1 בפברואר 1973 בוגרי ה"ריאלי העברי" החזירו הד של אחריות ומחויבות באירוע העשור למפעל ההנצחה לזכר ברוך כהן ז"ל, מבט מל"מ 48, מרץ 2007, עמ' 43
מס על רווחי הבנקים

מס על רווחי הבנקים הוטל במספר מדינות עקב המשבר הכלכלי העולמי (2008). המס חל על כספים הנמצאים בסיכון, ומטרתו היא להרתיע את הבנקים מנטילת סיכונים מיותרים. המס תוכנן כך שהוא יחול רק על מוסדות הנחשבים "גדולים מכדי להיכשל". המס נכלל בהמלצות קרן המטבע הבין-לאומית להתמודדות עם המשבר הכלכלי. לאחר פרוץ המשבר הכלכלי העולמי (2008) נפגשו נציגי מדינות G20 בפיטסבורג ודנו בדרכים להתמודד עם המשבר. קרן המטבע הבין-לאומית הציגה באפריל 2010 שלושה סוגי מס שאפשר להטיל על הבנקים: Financial stability contribution (FSC) מס זה מוטל על רווחי הבנק. כספי המיסים יועברו לחברת ביטוח שתוכל לסייע לבנק במקרה של משבר כלכלי עתידי, במקום להזדקק לכספי משלמי המיסים. בינואר 2010 הציע נשיא ארצות הברית ברק אובמה להטיל מס מסוג זה על הבנקים בארצות הברית, אך תוכניתו לא יצאה לפועל. Financial activities tax (FAT) מס המוטל על רווחי הבנקים ועל חבילות התגמול של הבנקאים, כאשר התמורה מועברת לממשלה. Financial transaction tax (FTT) מס המוטל על עסקאות במניות, איגרות חוב, מטבע חוץ ונגזרים המבוצעות על ידי הבנק. בדיונים עלתה השאלה אם המס יוטל באופן גלובלי, או בכל מדינה בנפרד לפי שיקול דעתה. בתום דיוני מדינות G20 בטורונטו ב-2010 פורסמה הצהרה לפיה כל מדינה רשאית להחליט אם להטיל מס על רווחי הבנקים. חלק ממדינות אירופה החלו לגבות מס מסוג FSC (תרומה ליציבות פיננסית) לאחר המשבר הכלכלי. אוסטריה החלה לגבות מס על רווחי הבנקים בשנת 2011, בשיעור שבין 0.024% ל-0.029%. איסלנד החלה לגבות מס על רווחי הבנקים בשנת 2011, שיעור המס הוא 0.145%. בלגיה החלה לגבות מס על רווחי הבנקים בשנת 2012, בשיעור משתנה. הולנד החלה לגבות מס על רווחי הבנקים בשנת 2012, בשיעור שבין 0.033% ל-0.066%. הונגריה החלה לגבות מס על רווחי הבנקים בשנת 2010, בשיעור שבין 0.15% ל-0.20%. הממלכה המאוחדת החלה לגבות מס על רווחי הבנקים בשנת 2011, בשיעור שבין 0.05% ל-0.10%. יוון החלה לגבות מס על רווחי הבנקים כבר בשנת 1975, בשיעור שבין 0.12% ל-0.60%. לטביה החלה לגבות מס על רווחי הבנקים בשנת 2011 בשיעור של 0.1%, וביטלה אותו בשנת 2020. סלובניה החלה לגבות מס על רווחי הבנקים בשנת 2011, שיעור המס הוא 0.10%. סלובקיה החלה לגבות מס על רווחי הבנקים בשנת 2012 בשיעור של 0.2%. בשנת 2019 הועלה שיעור המס ל-0.4%, ובשנת 2021 הוא בוטל, בתמורה להקלות באשראי מצד הבנקים כלפי עסקים בזמן מגפת הקורונה בסלובקיה. פולין החלה לגבות מס על רווחי הבנקים בשנת 2016, שיעור המס הוא 0.44%. פורטוגל החלה לגבות מס על רווחי הבנקים בשנת 2011, בשיעור שבין 0.01% ל-0.11%. צרפת החלה לגבות מס על רווחי הבנקים בשנת 2011, שיעור המס הוא 0.0642%. שוודיה החלה לגבות מס על רווחי הבנקים בשנת 2015, שיעור המס הוא 0.05%. מדינות נוספות שוקלות להטיל מס על רווחי הבנקים באופן דומה, בהן צ'כיה, קפריסין ורומניה. נושא שכיח בדיונים אודות מיסוי רווחי בנקים הוא - מי נושא בנטל המיסוי הבנקאי? יש הסוברים כי מיסוי רווחי הבנק מוביל להגדלת שיעורי הריבית בהלוואות לעסקים ולנושים, וכך בעצם מגלגלים הבנקים את תשלום המס על לקוחותיהם. Reuven S. Avi-Yonah, Taxation as Regulation: Carbon Tax, Health Care Tax, Bank Tax and Other Regulatory Taxes, באתר "De Gruyter", ‏31 בינואר 2011 (באנגלית). Financial Sector Taxation: The IMF's Report to the G-20 and Background Material, באתר קרן המטבע הבין-לאומית, ‏ספטמבר 2010 (באנגלית). Tax Contribution of the Financial Sector, ‏אוגוסט 2016 (באנגלית). Macroeconomic Effects of Taxes on Banking, באתר Banco Bilbao Vizcaya Argentaria, ‏15 במרץ 2019 (באנגלית).
שירה מרגלית (מוזיקאית)

שירה מרגלית (נולדה ב-15 ביוני 1994) היא זמרת-יוצרת ישראלית. מרגלית נולדה ב-15 ביוני 1994 וגדלה בנתניה. החלה את דרכה המוזיקלית בשנת 2013 כשהשתתפה בתוכנית המציאות "פרויקט הלהקה" בערוץ הילדים, כשבסופה הצטרפה ללהקת "סטארטאפ", שהוחתמה בחברת NMC והופק לה אלבום הבכורה הנושא את שם הלהקה. הלהקה התפרקה בשנת 2016. בשנת 2017 החלה מרגלית את קריירת הסולו שלה והוציאה את הסינגל הראשון שלה, "אמא צודקת תמיד (נתניה)", לזכרה של אימה שנפטרה באותה השנה. באותה השנה, הוציאה את השיר "עוד לא". השירים זכו לאהדה ברשתות החברתיות. במאי 2018 הוציאה את השירים "היי ניב" ו"בא והולך", שנכתבו בשיתוף פעולה עם בן זוגה בתקופה זו, הראפר טליסמאן. בשנת 2020 הוציאה את השיר "מגיע לי יותר", אותו כתבה בעקבות פרידתה מהראפר טליסמאן. השיר היה ללהיט וזכה למעל למיליון השמעות. במאי 2022 השתתפה בכתיבת להיטה של אנה זק, "מי זאת", שהגיע לראש מצעדי הפזמונים בישראל. בנובמבר, הוציאה את השיר "אחותי כבר לא סובלת אותך", אותו כתבה עם יובל מעיין. היא קידמה את השיר ברשתות החברתיות ובטיקטוק בפרט באמצעות סרטונים שונים. השיר זכה להצלחה ויראלית רבה, צבר למעלה מ-22 אלף סרטונים בטיקטוק, הגיע למקומות גבוהים במצעדי הסטרימינג וזכה להשמעות בתחנות הרדיו, כשהגיע למקום השביעי במצעד השבועי של מדיה פורסט. ב-30 באפריל 2023 הוציאה את הסינגל "ידעתי שבסוף תברח". ב-22 באוגוסט של אותה השנה הוציאה את הסינגל "על הלשון". ב-2 בינואר 2024 הוציאה את הסינגל "עד שייפול הירח". ב-24 ביוני הוציאה את הסינגל "ביצ'". ב-7 ביולי של אותה השנה הוציאה לאור את אלבום הבכורה שלה, "לא בת מלוכה". החל מ-2018 ניהלה זוגיות עם הראפר טליסמאן. בדצמבר 2019 הזוג נפרד. החל מ-2020 מנהלת זוגיות עם הזמר ים רפאלי. ביולי 2024 השניים התארסו. 2013: סטארטאפ (עם סטארטאפ) מדיה וקבצים בנושא שירה מרגלית בוויקישיתוף שירה מרגלית, ברשת החברתית אינסטגרם שירה מרגלית, ברשת החברתית טיקטוק שירה מרגלית, באתר ספוטיפיי שירה מרגלית, באתר MusicBrainz (באנגלית) שגיא בן נון‏, "באות אליי נשים בנות 60 ואומרות לי, 'וואו, איזה שיר כתבת. גם אחותי לא סובלת את הגרוש שלי'", באתר וואלה, 30 באפריל 2023 שירה מרגלית, במיזם "אישים" לתיעוד היצירה הישראלית טוהר חלפון, שירה מרגלית שרה על געגוע, באתר נתניהנט - כל העיר בקליק אחד!, ‏4 בפברואר 2018 אסף נבו, ‏להקת "סטארט אפ" מוציאה אלבום בכורה, באתר ‏מאקו‏, 18 ביולי 2013 מור שקל, מי זה ניב? הסוף לסטוריז של שירה מרגלית, באתר פרוגי, ‏1 במאי 2018 וואלה! תרבות‏, צפו בקליפ החדש הלוהט של שירה מרגלית, "עוד לא", באתר וואלה, 6 באוגוסט 2017 משה אבוטבול, כועסת על האקס: שירה מרגלית בשיר עצבני, באתר פרוגי, ‏3 ביולי 2020 שירה מרגלית - מגיע לי יותר (Prod. By Stav Nahmias), סרטון בערוץ "שירה", באתר יוטיוב (אורך: 03:09) מגיע לי יותר באתר ספוטיפיי קשת ברגסון, ‏"זה משוגע": אנה זק במהלך שיווקי מבריק, באתר "סרוגים", 23 במאי 2022 גיל משעלי, ‏אחותי כבר לא סובלת אותך: גילינו מי האקס מהלהיט של הרגע, באתר ‏מאקו‏, 18 בדצמבר 2022 קיץ ברבנר, ‏שירה מרגלית: "עברתי חרם מכיתה ב' עד ו', אחרי שהתלוננתי עשו לי את המוות", באתר מעריב אונליין, 24 באוגוסט 2023 מאיה כהן, "נמאס לי להיות עצובה ולשמוע עוד שיר מלחמה", באתר ישראל היום, 2 בינואר 2024 אבישג ארבל, ים רפאלי יוצא לדרך חדשה: "טליסמאן פחות קיבל את הזוגיות שלי עם שירה", באתר פרוגי, ‏באוקטובר 2020
קיסר (תספורת)

תספורת קיסר (באנגלית: Caesar cut) היא תסרוקת המיועדת בעיקר לגברים, המאופיינת בפוני קצר, בעוד שהשיער קצוץ בצידי הראש, ובעל נפח של שיער בחלק העליון של הראש. תספורת קיסר הייתה נפוצה ברחבי האימפריה הרומית והיא נקראת על שמו של הקיסר הרומי טיבריוס אשר בדיוקנותיו ניתן להבחין בתספורת זו. התספורת הפכה פופולרית בקרב בני נוער בשנות התשעים של המאה העשרים, סגנון זה הפך פופולרי בעיקר משום שהדמות אותה גילם ג'ורג' קלוני בתוכנית הטלוויזיה המצליחה ER הייתה תספורת זו. בין המפורסמים אשר היו בעלי תספורת קיסר ניתן למנות את השחקן האמריקאי ג'ורג' קלוני, השחקן הניו זילנדי ראסל קרואו, הראפר האמריקאי אמינם וכן גם מנכ"ל ומייסד פייסבוק, מארק צוקרברג אשר התבטא בעבר על הערצתו כלפי הקיסר טיבריוס. השחקן האמריקאי ג'ורג' קלוני בשנת 1995 הראפר האמריקאי אמינם בשנת 2005 מנכ"ל ומייסד פייסבוק, מארק צוקרברג בשנת 2008 השחקן הניו זילנדי ראסל קרואו בשנת 2017 אופנה במדינות המערב בשנות ה-90 של המאה ה-20 מדיה וקבצים בנושא קיסר בוויקישיתוף תסרוקות מיוחדות ומעניינות לגברים | יופי, באתר | יופי | אתר היופי והלייף סטייל המוביל בישראל., ‏בנובמבר 2017 Nora Taylor, I Can’t Believe This Look Is Still Trending 2,000 Years Later, Repeller, ‏5 בפברואר 2019 The Best of Eminem's Caesar Cut Hairstyle [2022 – Cool Men's Hair], Cool Men's Hair, ‏בספטמבר 2018 "George Clooney's Hair Evolution". נבדק ב-30 בנובמבר 2014. {{cite web}}: (עזרה) All You Need Know About: The Caesar Haircut - What Is It? How To Style?, Regal Gentleman (באנגלית) Áine Cain, Mark Zuckerberg has been fascinated by Augustus Caesar for years, and it raises some questions about the future of Facebook, Insider, ‏5 באוגוסט 2018 Mary Meisenzahl, Mark Zuckerberg's fascination with Augustus Caesar might explain the Facebook CEO's haircut, which his wife Priscilla Chan is cutting during quarantine, Insider, ‏5 בספטמבר 2019
בועות של אהבה

בועות של אהבה (באנגלית: Soapdish) הוא סרט קומדיה אמריקאי משנת 1991 בבימויו של מייקל הופמן, עם סאלי פילד, קווין קליין, וופי גולדברג ורוברט דאוני ג'וניור בתפקידים הראשיים. התסריט הוא פרודיה מופרעת על התככים מאחורי הקלעים של אופרת סבון יומית פופולרית שהמדרוג שלה יורד, אבל המאורעות בחיי השחקנים מושכים יותר מהעלילה המטופשת של אופרת הסבון. קווין קליין היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. הוא היה מועמד גם לפרס הקומדיה האמריקאי (אנ') ביחד עם סאלי פילד, וופי גולדברג וקת'י מוריארטי. סלסט טלברג (סאלי פילד) היא שחקנית טלוויזיה פופולרית שמופיעה זמן רב באופרת הסבון "גם השמש שוקעת". שחקנית נוספת היא מונטנה מורהד (קת'י מוריארטי) שרוצה לתפוס את מקומה של סלסט. היא מבטיחה למפיק הראשי, דייוויד ברנס (רוברט דאוני ג'וניור) שתיענה לדרישותיו המיניות אם יצליח להחליף את סלסט. דייוויד פוקד על התסריטאית הקבועה רוז שוורץ (וופי גולדברג) לשנות את התסריט כך שהצופים ישנאו את הדמות של סלסט לאחר שדקרה נערה אילמת בתור לחלוקת אוכל. לורי קרייבן (אליזבת שו) היא "אחייניתה" של סלסט ומצליחה להתגנב לאולפן ולהשפיע על המפיקה (קארי פישר) לקבל אותה בתפקיד קטן כנערה אילמת שעומדת בתור לחלוקת אוכל ומנסה לדקור את המחלקת (סאלי פילד). סלסט מזהה אותה תוך כדי הצילומים ומחבקת אותה, המפיק הראשי אדוארדס (גארי מרשל) מרוצה ותוכניתו של דייוויד נכשלה. מונטנה לוחצת על דייוויד והוא מחליט להכניס לתוכנית את ג'פרי אנדרסון (קווין קליין) שהיה פעם בן הזוג של סלסט ונדחה על ידה, מאז הקריירה שלו בשפל וכעת הוא מופיע בתפקיד וילי לומן במחזה מותו של סוכן בפני קשישים בבית אבות בפלורידה. ג'פרי קופץ על המציאה וסלסט מתעלפת כשהיא רואה אותו. כעת סלסט, ג'פרי ולורי מופיעים ביחד בסדרה. מתחיל "רומן אהבה" בין לורי וג'פרי. סלסט עוקבת אחריהם וכאשר ג'פרי מזמין את לורי לחדרו, סלסט עולה על מעקה גבוה כדי להציץ וכמעט נופלת ומי שמציל אותה הוא ג'פרי המופתע. הצילומים נמשכים עד שבסצנה אינטימית בין ג'פרי ולורי סלסט מתפרצת, מפרידה ביניהם ומכריזה כי לורי היא למעשה בתם, דבר המעלה מאד את מדרוג הסדרה. מונטנה מכריזה כי היא בהיריון מג'פרי אך רוז מגלה קבל עם ועדה כי היא למעשה גבר טרנסג'נדר. המדרוג מזנק שוב לשביעות רצונו של אדוארדס. מונטנה בורחת והמשפחה מתאחדת לסוף טוב. "בועות של אהבה", במסד הנתונים הקולנועיים IMDb (באנגלית) "בועות של אהבה", באתר נטפליקס "בועות של אהבה", באתר AllMovie (באנגלית) "בועות של אהבה", באתר Rotten Tomatoes (באנגלית) "בועות של אהבה", באתר Box Office Mojo (באנגלית) "בועות של אהבה", באתר Metacritic (באנגלית) "בועות של אהבה", באתר אידיבי "בועות של אהבה", באתר Hulu סרטים (באנגלית) "בועות של אהבה", במסד הנתונים הקולנועיים KinoPoisk (ברוסית) קדימון לבועות של אהבה, באתר יוטיוב סלסט מגלה את האמת על משפחתה, באתר יוטיוב בועות של אהבה, באתר TCM
אחותי כבר לא סובלת אותך

"אחותי כבר לא סובלת אותך" הוא סינגל של הזמרת-יוצרת הישראלית שירה מרגלית, שיצא לאור ב-20 בנובמבר 2022, בהוצאת חברת התקליטים עננה. הוא נכתב על ידי מרגלית בשיתוף עם יובל מעיין, שגם הפיק את השיר. לפני צאתו, מרגלית קידמה את השיר באמצעות פוסטים שונים ברשתות החברתיות, שכללו סדרת פוסטים עם כיתוב בו מופיע שם מסוים ואחריו "כבר לא סובל/ת אותך". סרטונים שונים שלה בטיקטוק לקידום השיר זכו למאות אלפי צפיות. השיר עוסק במערכת יחסים רעילה של מרגלית עם בן זוגה ופרידתה ממנו. בפזמון השיר מופיעה התייחסות ליחסיה של אחותה לבן זוגה, ומכאן שם השיר. השיר היה לוויראלי וזכה למעל ל-23 אלף סרטונים בפלטפורמת טיקטוק. בסטרימינג זכה השיר להצלחה רבה גם כן, כשהתברג בשיאו במקום ה-12 במצעד השבועי של פלטפורמת ספוטיפיי בישראל, עם סך של כ-128,053 השמעות שנצברו באותה השבוע. בתחנות הרדיו, הושמע השיר פעמים רבות וכתוצאה מכך הגיע למקום השביעי במצעד השבועי של חברת מדיה פורסט, עם 83 השמעות ברדיו באותו השבוע. וידאו קליפ של השיר יצא במקביל להוצאתו לאור. בקליפ מופיעות מרגלית יחד עם 3 שחקניות (מיכאלה מזרחי, איה גולני וריף מזרחי) המבלות יחד במקומות שונים בתל אביב (תחנת דלק, בית הפנקייק, מועדון כולי עלמא ועוד) ובסופו הן מופיעות על הבמה. במאי הקליפ הוא יועד מור, המפיק אנוש צוברי והצלם עמית מימוני. שירה מרגלית, ברשת החברתית אינסטגרם שירה מרגלית, ביישום טיקטוק ענבר פלד, סיכומוזיקלי: שירה מרגלית פותחת נושא חשוב, באתר פרוגי, ‏5 באוקטובר 2022 גיל משעלי, ‏אחותי כבר לא סובלת אותך: גילינו מי האקס מהלהיט של הרגע, באתר ‏מאקו‏, 18 בדצמבר 2022 המצעד השבועי, ישראל, 22 בדצמבר 2022, באתר ספוטיפיי המצעד העברי השבועי, שבוע 51, 2022, באתר מדיה פורסט מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית) המצעד השנתי הישראלי תשפ"ג, באתר גלי צה"ל, 14 בספטמבר 2023 דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023
וסט דוכובני

מדליין וסט דוכובני (באנגלית: Madelaine West Duchovny נולדה ב-24 באפריל 1999), היא שחקנית אמריקאית ממוצא יהודי. היא בתם של השחקנים דייוויד דוכובני וטיאה ליאוני, יש לה אח בשם קיד מילר. הופעתה הראשונה על המרקע הייתה ב-2018 בסדרת הטלוויזיה "תיקים באפלה: התחייה". שנה לאחר מכן הופיעה בתפקיד חוזר בסדרת הטלוויזיה "הקוסמים" ובסרט הדרמה הפוליטי "הדו"ח". בשנת 2021 הופיע בסרט הדרמה "פה מלא אוויר" המבוססת על רב המכר באותו שם. בשנת 2022 הופיעה בסרט "Linoleum", ולוהקה לתפקיד בסדרת הטלוויזיה מבית היוצר של נטפליקס, "אימפריית הכאב". באפריל אותה שנה לוהקה לתפקיד בסדרת הדרמה הפסיכולוגית "סיינט איקס" (אנ') מבית הולו. וסט דוכובני, במסד הנתונים הקולנועיים IMDb (באנגלית) וסט דוכובני, באתר AllMovie (באנגלית) וסט דוכובני, באתר Rotten Tomatoes (באנגלית) וסט דוכובני, באתר Metacritic (באנגלית) וסט דוכובני, במסד הנתונים הקולנועיים KinoPoisk (ברוסית) Porter, Rick (2021-07-08). "Uzo Aduba, Matthew Broderick to Star in Opioid Crisis Drama 'Painkiller' at Netflix". The Hollywood Reporter (באנגלית). נבדק ב-2022-02-04. August 09, Anya Leon Updated; Am, 2014 10:15. "David Duchovny and Téa Leoni Are Divorcing". PEOPLE.com (באנגלית). נבדק ב-2022-02-04.{{cite web}}: תחזוקה - ציטוט: numeric names: authors list (link) Marsh, Taylor (2021-08-16). "David Duchovny's Kids Grew Up To Be Gorgeous". TheList.com (באנגלית). נבדק ב-2022-02-04. Joe Otterson, Variety, Variety, ‏2 במרץ 2022
אימפריית הכאב

אימפריית הכאב (באנגלית:Painkiller) היא מיני סדרת דרמה אמריקאית מבית היוצר של נטפליקס ונוצרה על ידי מיכה פיצרמן-בלו ונואה הרפסטר. הסדרה בת שישה פרקים, המבוססת על מאמר הניו יורקר של פטריק ראדן קיף "המשפחה שבנתה אימפריה של כאב" ו- Pain Killer: An Empire of Deceit and" the Origin of America's Opioid Epidemic" מאת בארי מאייר, הסדרה מתמקדת במשבר האופיואידים בדגש על פרדו פארמה, יצרנית אוקסיקודון, משכך כאבים ממשפחת האופיאטים. אוזו אדובה - אידי מתיו ברודריק - ריצ'רד סאקלר סם אנדרסון - ריימונד סאקלר טיילור קיטש - גלן קריגר בחור שנפצע קשה בעבודתו במהלך עבודה בעסק משפחתי במוסך נאלץ לעבור ניתוח מפתח התמכרות קשה לסם אוקסיקונטין. קרולינה ברצ'ק - לילי קריגר טיילר ריטר - ג'ון בראונלי ג'ון אלס - ד"ר גרגורי פיצגיבונס רון לאה - ביל הייונס אנה קרוז קין - בריאנה אורטיז וסט דוכובני - שאנון שפר ג'ק מולהרן - טיילר קריגר דינה שיהאבי - בריט האפורד ג'ון רוטמן - מורטימר סאקלר ההפקה החלה בטורונטו באפריל 2021 והסתיימה בנובמבר 2021. את הסדרה ביים פיטר ברג. "אימפריית הכאב", במסד הנתונים הקולנועיים IMDb (באנגלית) "אימפריית הכאב", באתר נטפליקס "אימפריית הכאב", במסד הנתונים הקולנועיים KinoPoisk (ברוסית) "Watch Painkiller | Netflix Official Site". www.netflix.com (באנגלית). נבדק ב-2022-02-03. Porter, Rick (2021-10-04). "Taylor Kitsch Boards Netflix's Opioid Crisis Drama 'Painkiller'". The Hollywood Reporter (באנגלית אמריקאית). נבדק ב-2022-02-03. Biggs, Jade (2021-08-11). "OITNB's Uzo Aduba is starring in a Netflix series about the opioid crisis". Cosmopolitan (באנגלית בריטית). נבדק ב-2022-02-03. Cordero, Rosy (2021-10-04). "'Painkiller': Taylor Kitsch, Ana Cruz Kayne, & Tyler Ritter Among New Cast of Netflix Limited Series". Deadline (באנגלית אמריקאית). נבדק ב-2022-02-03. "Painkiller Casts Uzo Aduba, Matthew Broderick in Netflix Opioid Crisis Series". Collider (באנגלית אמריקאית). 2021-07-08. נבדק ב-2022-02-03. Otterson, Joe (8 ביולי 2021). "Uzo Aduba, Matthew Broderick to Lead Netflix Opioid Crisis Drama 'Painkiller'". Variety (באנגלית אמריקאית). נבדק ב-3 בפברואר 2022. {{cite web}}: (עזרה) Critics Choice Awards 2024: All the Winners, TIME, ‏2024-01-15 (באנגלית) Jordan Moreau,Brent Lang, Jordan Moreau, Brent Lang, SAG Awards 2024 Nominations: ‘Barbie’ and ‘Oppenheimer’ Tie for Films, ‘Succession’ Leads All With Five Nods, Variety, ‏2024-01-10 (באנגלית אמריקאית)
מהדורת חמש

האם התכוונתם ל... מהדורת חמש (כאן חדשות) – תוכנית אקטואליה יומית המשודרת בערוץ כאן 11 בהגשת מאיה ראכלין מהדורת חמש (חדשות 13) – תוכנית אקטואליה יומית ששודרה בחדשות 13 מינואר 2019 ועד אפריל 2020, בהגשת יעקב אילון
יקיר בן טוב

יקיר בן טוב (נולד ב-1984) הוא מלחין, מעבד מוזיקלי, מפיק מוזיקלי וזמר ישראלי. ידוע כחבר בלהקת "הקרטל" ובהפקה המוזיקלית של אלבומיו של הראפר טונה, לצד ניר דנן. החל את דרכו ב-2008 בלהקת "הקרטל", שהוציאה ב-2009 את אלבומה הראשון, "זימה" וב-2012 את אלבומה השני, "עם כל מה שהיה". בן טוב הפיק מוזיקלית את שני האלבומים. לאחר האלבום השני הלהקה התפרקה. בנוסף, היה לקלידן בפרויקט המוזיקה האלקטרונית של המוזיקאי יונתן דגן "J.Viewz". בשנת 2013, לצד הראפר טונה והמפיק והגיטריסט ניר דנן, החל בן טוב לעבוד על הפקת אלבום הבכורה של טונה, "גם זה יעבור", שיצא בשנת 2015 ומתוכו זכה להצלחה שיר הנושא. האלבום עצמו אף זכה בפרס אקו"ם. לאחר מכן, הפיק בן טוב לצד דנן את אלבומיו הבאים של טונה: "טונהפארק" מ-2017, "ועכשיו לחלק האינטרגלקטי" מ-2019 ו"מזרח פרוע" מ-2021. מתוך אלבומים אלו נכנסו שירים רבים למקומות גבוהים במצעדי הפזמונים. "מזרח פרוע" זיכה את בן טוב בפרס אקו"ם להישג השנה לאלבום והשירים "סהרה" ו"היי בייב" הגיעו לעשירייה הפותחת במצעדי הפזמונים השנתיים של גלגלצ וכאן גימל, כשהאחרון היה לשיר המושמע ביותר בספוטיפיי בישראל לשנת 2022. נויה כוכבי, הקרטל: קודם כל גרוב, באתר הארץ, 12 במרץ 2009 עמי פרידמן, שוברים את המונופול: אלבום חדש להקרטל, באתר nrg‏, 27 בפברואר 2012 eco 99 fm, ‏גם זה יעבור: הזמר טונה מספר על המסע שהוליד את אלבום הסולו הראשון שלו, באתר מעריב אונליין, 2 בדצמבר 2015 בן שלו, החדש של טונה הוא ההיפך המוחלט של נורוז. מרתק לשמוע אותם יחדיו, באתר הארץ, 29 בדצמבר 2021 גיל משעלי, ‏פרסי אקו"ם: זאב נחמה ויהודית רביץ יקבלו פרס מפעל חיים, באתר ‏מאקו‏, 3 באוגוסט 2022 וואלה! תרבות‏, עדן חסון וטונה מובילים את רשימות ההשמעה בספוטיפיי ואפל מיוזיק ב-2022, באתר וואלה, 30 בנובמבר 2022 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
אזור הספר של ניאגרה

אזור הספר של ניאגרה (באנגלית: The Niagara Frontier) הוא אזור נרחב בארצות הברית שנמצא מדרום לימת אונטריו ומצפון לימת אירי, ומשתרע מערבה עד העיר קליבלנד שבמדינת אוהיו. המונח הוטבע עוד בתקופת מלחמת 1812 כאשר הגבול בין ארצות הברית לכוחות הבריטיים ששהו בקנדה עדיין היה נתון במחלוקת. המונח מתייחס כיום רק לאזור שנמצא ממזרח לנהר הניאגרה ומצפון לאגם אירי בתוך ארצות הברית. האזור הסמוך שנמצא ממערב לנהר הניאגרה, בתוך קנדה מכונה חצי האי ניאגרה והוא נחשב לחלק מאזור פרסת הזהב. אזור הספר של ניאגרה משתייך לאזור המכונה "מערב מדינת ניו יורק". אזור הספר של ניאגרה מהווה גם את החלק המזרחי של אזור רצועת החוף הצפונית של הימות הגדולות. לפי ההגדרה של שירות מזג האוויר הלאומי בבאפלו שבניו יורק אזור הספר של ניאגרה כולל את המחוזות הבאים: החלק של מחוז אירי שבמדינת ניו יורק הממוקם צפונית לכביש US 20A – המחוז כולל בין היתר את העיר באפלו מחוז ניאגרה שבמדינת ניו יורק – המחוז כולל בין היתר את מפלי הניאגרה מחוז אורלינס שבמדינת ניו יורק מחוז ג'נסי שבמדינת ניו יורק – המחוז כולל בין היתר את העיר בטביה הגדרות אחרות, פחות נפוצות, עשויות להכליל באזור זה גם את המחוזות הבאים: החלק של מחוז אירי שבמדינת ניו יורק הממוקם דרומית לכביש US 20A מחוז צ'אוטוקווה שבמדינת ניו יורק. החלק הדרום מזרחי של המחוז לא משתייך לאזור הספר של ניאגרה. מחוז אירי שבמדינת פנסילבניה – כולל בין היתר את העיר אירי מחוז אשטבולה שבמדינת אוהיו מחוז לייק שבמדינת אוהיו מחוז קויאהוגה אוהיו – כולל בין היתר את העיר קליבלנד אזור הספר של ניאגרה, באתר אנציקלופדיה בריטניקה (באנגלית)
סיגריד אוגוסטה גרין

סיגריד אוגוסטה (גוסטה) גרין (באנגלית: Sigrid Augusta Green;‏ 3 בדצמבר 1920 – 12 באוקטובר 2012) אספה מידע מודיעיני כהכנה לחבלה במפעל המים הכבדים הנאצי בטלמרק במהלך מלחמת העולם השנייה. היא עבדה עבור ההתנגדות הנורווגית ולאחר מכן בבלצ'לי פארק. גרין נולדה בדארוון, לנקשייר, לסטפורד גרין, בעל עסק קטן למכונות ואספקה לטחנות רוח, ולאשתו אדית סטפורד, לבית סוונסן, נורווגית שהגיעה לבריטניה כדי לעבוד כאו-פיר והתחתנה עם בן המשפחה שעבורה עבדה. היו לה עוד שני אחים. גרין דיברה שתי שפות, אנגלית ונורווגית, עשתה בגרות בבית הספר לדקדוק של דארוון ב-1938 ולמדה אנגלית באוניברסיטת מנצ'סטר עד שעזבה עם פרוץ המלחמה. גרין הייתה מאורסת לטייס קרב שנהרג במהלך המלחמה והיא נותרה רווקה. לאחר המלחמה היא ניהלה חיים רגילים בדארוון, עבדה במספר עבודות, כולל תפקיד במרפאה המלכותית של בלקברן. הייתה פעילה במפלגה השמרנית המקומית והתנדבה בבית החולים המקומי שלה. גרין הצטרפה לחיל העזר לנשים בחיל האוויר הבריטי, בגיל 22. בשל שליטתה בשפה הנורווגית, שאותה קיבלה מאמה הנורווגית היא אותרה במהירות והוצבה במחתרת הנורווגית, אשר נלחמה במשטר הבובות הפרו-נאצי שהוקם במדינה. גרין נשלחה לנורווגיה הכבושה בידי הנאצים כדי להביא מידע על מפעל המים הכבדים בטלמרק וכהכנה לחבלה במפעל המים הכבדים הנאצי בטלמרק במהלך מלחמת העולם השנייה. דודה של סיגריד היה בעלי המפעל והיא ביקרה בו לפני תחילת המלחמה וידעה למצוא אותו. מאחר שסירבה לצנוח, הועברה גרין לנורווגיה בסתר באמצעות. במהלך ההפלגה לבשה בגדי גבר משום שנשים לא הורשו לעלות על צוללות. . גרין סיפקה מידע מודיעיני חיוני עבור הפשיטה בשנת 1943 שגם הונצחה בסרט גיבורי טלמרק עם קירק דאגלס. לאחר תום המשימה, עברה ברגל מנורווגיה לשוודיה הנייטרלית, ונמלטה משם בתא פצצות ריק של מטוס מוסקיטו. כאשר שבה לבריטניה היא פעלה בבלצ'לי פארק בבקינגהמשייר ושם עסקה בפיצוח קודים נאצים באמצעות מכונות אניגמה. גרין נפטרה בגיל 91, בשלווה בשנתה, בבית אבות בדארוון, שנה לאחר שקיבלה את תג בלצ'לי פארק ואת מדליית החופש של בלצ'לי פארק על 'עבודתה החיונית' במלחמת העולם השנייה. היא קיבלה מכתב תודה מראש הממשלה הבריטית, דייוויד קמרון ומדליית בלצ'לי פארק כהערכה לעבודה שעשתה. היא נקברה בבית הקברות והמשרפה של פליזינגטון, בלקברן, לנקשייר, אנגליה. החבלה בייצור המים הכבדים בנורווגיה נורווגיה במלחמת העולם השנייה גיבורי טלמרק המחתרת הנורווגית אוגוסטה גרין, באתר הטיימס, ‏15 באוקטובר 2012, (באנגלית) הספד: סיגריד גרין, סוכנת סמויה בריטית, 3 בדצמבר 1920 - 12 באוקטובר 2012, באתר דיילי אקספרס, ‏20 באוקטובר, 2012 (באנגלית) "Find a grave". Find a Grave. ג'ון בירן איימי אוליבר, מרגלת ללא פחד ממלחמת העולם השנייה שחמקה לנורבגיה הכבושה על סיפון צוללת לפני שהפכה לשוברת קודים של בלצ'לי פארק מתה בגיל 91, באתר דה מייל, ‏15 באוקטובר 2012 (באנגלית) דן קלאו, מרגלת גיבורה בזמן המלחמה מדארוון מתה בגיל 91, באתר הטלגרף, ‏15 באוקטובר 2012 (באנגלית) סיגריד גרין, באתר הטלגרף, ‏16 באוקטובר 2012 (באנגלית)